前天（4日）掛起紅色暴雨警告信號，廣泛地區出現嚴重水浸，將軍澳更是重災區，原來當天蔡潔身處將軍澳，當時她被困車內等候救援，而愛車被浸到Total Loss，蔡潔心情平復兩天後，今天（6日）在社交平台貼相及抒發感受：「我架小白光榮退休啦，我會記得開住你到處走嘅日子。多謝你陪住我返工放工，唔開心嘅時候會匿埋係你度聽歌聽幾個鐘，你又車過我好多巨星朋友，同埋爸爸話我知，前兩日你仲上埋央視新聞，威過我啊﹗再見啦﹗之前的日子感恩有你。
那天回到公司，已經喊到豬頭咁，好多謝所有慰問我嘅朋友，同埋樂小姐（樂易玲），大家都好熱心咁睇下有無嘢幫到我，人間有愛。尊san拯san話，因為你架車救咗後面無數架車啊，如果真係咁樣，都總算值得啊﹗
多謝拯救我的消防員哥哥，你們辛苦了！劇組廷哥，唔好意思我當時完全已經語無倫次，多謝拖車哥哥同埋車房的朋友。最後，過咗兩日先回到魂，多咗一種人生經歷，同埋最緊要係，大家都平平安安。」
劉佩玥﹑吳若希﹑陳瀅﹑胡定欣等留言慰問，吳若希更指：「太好啦，可以換新車。」